Diari Oficial de la Generalitat Valenciana


Sumari del DOGV 7279, del 22-05-2014 (2014/4411)

ORDE 10/2014, de 8 de maig, de la Conselleria de Benestar Social, per la qual s'establixen les bases reguladores de subvencions per al finançament de projectes i activitats de promoció i foment del voluntariat a la Comunitat Valenciana, i s'efectua la seua convocatòria per a l'exercici 2014.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7279

Data del DOGV
:   22-05-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/4411


Data del document
:   08-05-2014

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * ajuda pública

ORDE 10/2014, de 8 de maig, de la Conselleria de Benestar Social, per la qual s'establixen les bases reguladores de subvencions per al finançament de projectes i activitats de promoció i foment del voluntariat a la Comunitat Valenciana, i s'efectua la seua convocatòria per a l'exercici 2014. [2014/4411]  
La Constitució espanyola reconeix el dret de tots els espanyols a la llibertat, a la igualtat i a la justícia, valors fonamentals des dels quals es desenrotlla la participació voluntària per part d'associacions, fundacions i altres entitats sense ànim de lucre, que compten per als seus fins amb persones voluntàries. Així mateix, en l'article 9.2, establix el deure dels poders públics de facilitar la participació de tots els ciutadans en la vida política, cultural i social, precepte que recull, igualment, l'Estatut d'Autonomia de la Comunitat Valenciana en els articles 1.3 i 10.4, sent l'acció voluntària un dels llits idonis per a la dita participació, en tots els aspectes que constituïsquen una clara manifestació de la solidaritat ciutadana, en benefici de la comunitat.  
  
La Generalitat Valenciana, sensible als fenòmens que puguen redundar en una major cohesió social, reconeix l'important paper del voluntariat com a mecanisme canalitzador de les legítimes inquietuds de les persones i de les organitzacions sense ànim de lucre en l'exercici d'activitats altruistes i per a l'èxit d'una societat millor i més solidària.  
  
La Llei 4/2001, de 19 de juny, de Voluntariat a la Comunitat Valenciana, té per objecte promoure i fomentar el valor social de l'acció voluntària com a expressió de participació ciutadana, solidària i altruista, així com regular en els distints camps de l'acció voluntària o cívica la relació entre les administracions, les entitats de voluntariat i els voluntaris que hi participen.  
El Decret 40/2009, de 13 de març, del Consell, pel qual s'aprova el reglament que desplega la susdita llei (Llei 4/2001, de 19 de juny, de la Generalitat, del Voluntariat), preveu, en l'article 18, que les entitats de voluntariat desenrotllaran la seua activitat a través de l'execució de programes o projectes de voluntariat dissenyats per elles mateixes o altres organitzacions.  
Per mitjà de la present convocatòria d'ajudes, es pretén fer efectius els objectius generals següents: sensibilització, formació i intervenció social, orientant així les línies d'actuació per a refermar el desenrotllament d'este sector en la nostra comunitat autònoma.  
Per tot l'anterior, en virtut de la competència atribuïda en l'article 28 apartat e de la Llei 5/1983, de 30 de desembre, del Consell, en relació amb l'article 13, paràgraf 1, apartats a i b del Decret 9/2014, de 10 de gener, del Consell, pel qual s'aprova el Reglament Orgànic i Funcional de la Conselleria de Benestar Social, i l'article 47 paràgraf 11 del Text Refós de la Llei d'Hisenda Pública de la Generalitat Valenciana aprovat pel Decret Legislatiu de 26 de juny de 1991, del Consell,  
  
  
ORDENE  
  
Article 1. Objecte  
És objecte d'esta orde regular i convocar, dins dels límits pressupostaris aprovats per al dit fi, ajudes a entitats privades sense ànim de lucre per al finançament de projectes dirigits a la realització d'activitats voluntàries en els àmbits de la sensibilització, la formació i la intervenció social en l'exercici 2014, emmarcats en alguna de les àrees següents:  
  
A.1. Àrea de sensibilització  
A.2. Àrea de formació  
A.3. Àrea d'intervenció social  
  
Article 2. Finançament  
La Llei 6/2013, de 26 de desembre, de Pressupostos de la Generalitat per a l'exercici 2014, fixa en la línia de subvenció T6583000 denominada «Desenrotllament del voluntariat», en l'aplicació pressupostària 52.34.69.799.92.7, una dotació econòmica per un import de 150.000 euros, per a donar suport, impulsar i promocionar el voluntariat.  
Article 3. No-subjecció a polítiques de competència  
La present convocatòria, de conformitat amb l'article 3.4 del Decret 147/2007, de 7 de setembre, del Consell (DOCV 5596, 11.09.2007), pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, no necessita notificació a la Comissió Europea per no ser-li d'aplicació l'article 107.1 del Tractat de Funcionament de la UE, al no suposar avantatge econòmic, ja que les entitats a què van dirigides les ajudes no exercixen activitats econòmiques en què poden oferir béns o servicis en el mercat, ni afectar els intercanvis comercials entre els estats membres.  
  
  
Article 4. Bases  
S'aproven les bases per les quals es regix la present convocatòria, incloses com a annex I de la present orde, el model de sol·licitud, inclòs com a annex II, i la resta d'annexos.  
  
DISPOSICIONS FINALS  
  
Primera. Instruccions  
Es delega en el titular de la direcció general amb competències en voluntariat social la resolució dels expedients de reintegrament de subvencions que puguen resultar pertinents en execució de la present orde. Així mateix, se l'autoritza per a dictar les resolucions i les instruccions necessàries per al desplegament i l'execució de la present orde.  
  
Segona. Legislació supletòria  
En tot el que no regula esta orde, caldrà ajustar-se al que disposen el Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, i els preceptes bàsics de la Llei 38/2003, de 17 de novembre, General de Subvencions i del Reial Decret 887/2006, de 21 de juliol, pel qual s'aprova el Reglament de la Llei General de Subvencions.  
  
Tercera. Entrada en vigor  
La present orde entrarà en vigor l'endemà de ser publicada en el Diari Oficial de la Comunitat Valenciana.  
  
Quarta. Recursos  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, la present orde, que posa fi a la via administrativa, podrà ser recorreguda potestativament en reposició o bé cabrà plantejar directament recurs contenciós administratiu en els terminis i davant dels òrgans que s'indiquen a continuació:  
1. El recurs de reposició s'haurà d'interposar davant de la consellera de Benestar Social en el termini d'un mes a comptar des de la seua publicació.  
2. El recurs contenciós administratiu s'haurà de presentar davant del Tribunal Superior de Justícia de la Comunitat Valenciana en el termini de dos mesos des de la seua publicació.  
  
València, 8 de maig de 2014  
  
La consellera de Benestar Social,  
ASUNCIÓN SÁNCHEZ ZAPLANA  
  
  
ANNEX I  
Bases de la convocatòria d'ajudes destinades a la realització de projectes dirigits a la sensibilització, formació i intervenció social en l'àmbit del voluntariat social, per a l'exercici 2014  
  
Primera. Objecte de les ajudes  
1. La present orde té per objecte la concessió d'ajudes, en concepte de subvenció per al finançament dels gastos corrents derivats de la realització d'activitats voluntàries en els àmbits de la sensibilització, la formació i la intervenció social, així com l'impuls i el foment del voluntariat social entre els ciutadans de la Comunitat Valenciana, dutes a terme per entitats sense ànim de lucre (entitats), previstes i regulades en l'orde, per a l'exercici 2014.  
  
Segona. Entitats sol·licitants i requisits  
Podran concórrer a la present convocatòria de subvencions les entitats sense ànim de lucre que complisquen els requisits següents:  
a) Estar legalment constituïdes i inscrites formalment en la Secció Quarta del Registre Autonòmic d'Associacions de la Comunitat Valenciana creat pel Decret 181/2002, de 5 de novembre, del Govern Valencià, en la data de finalització del termini de presentació de sol·licituds.  
  
b) Gaudir de capacitat jurídica i d'obrar a Espanya.  
c) Tindre com a fins institucionals la realització d'activitats destinades a la promoció i el foment del voluntariat a la Comunitat Valenciana.  
  
d) Tindre el seu domicili fiscal en el territori de la Comunitat Valenciana, o en tot cas, disposar i acreditar documentalment l'existència de seu a la Comunitat Valenciana, a estos efectes s'entén per seu la presència d'estructura organitzativa i administrativa de l'entitat des de la qual duga a terme la seua relació amb la conselleria competent en matèria de voluntariat. L'entitat sol·licitant assumix la responsabilitat directa de la presentació de la sol·licitud i es compromet al manteniment de la comptabilitat, la documentació i la gestió del projecte en la seua oficina de la Comunitat Valenciana, obrint-hi un compte bancari específic.  
  
e) Trobar-se al corrent en el compliment de les obligacions tributàries i davant de la Seguretat Social, de conformitat amb el que establixen els articles 18 i 19 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions. Dit extrem s'haurà d'acreditar abans de dictar-se la proposta de resolució de concessió de la present convocatòria, així com en els processos de justificació de l'ajuda concedida, en cas de no haver atorgat l'autorització a què fa referència el paràgraf 2n, apartat a de la base sexta d'este annex.  
f) Trobar-se al corrent en el pagament d'obligacions per reintegrament de subvencions.  
g) Acreditar per mitjà de declaració responsable no estar incursa en les prohibicions per a obtindre la condició de beneficiària de subvencions que assenyala l'article 13 de la Llei General de Subvencions.  
  
Tercera. Obligacions dels beneficiaris  
Són obligacions de les entitats beneficiàries de la subvenció les següents:  
a) Realitzar l'activitat que fonamenta la concessió de la subvenció i executar el projecte objecte de subvenció en l'exercici 2014.  
b) Acreditar davant de l'entitat concedent la realització de l'activitat, així com el compliment dels requisits i condicions que determinen la concessió o gaudi de la subvenció.  
c) Conservar els documents justificatius de l'aplicació dels fons rebuts inclosos els documents electrònics, mentres puguen ser objecte de les actuacions de comprovació i control.  
d) Sotmetre's a les actuacions de comprovació i control financer que corresponen a la Intervenció General en relació amb la subvenció concedida, així com a les actuacions de comprovació que haja d'efectuar la Conselleria de Benestar Social en relació amb l'objecte i la destinació de l'ajuda concedida.  
e) Comunicar a la Conselleria de Benestar Social, a través de la Direcció General d'Integració, Inclusió Social i Cooperació, l'obtenció d'altres subvencions, ajudes, ingressos o recursos procedents de qualssevol administracions o ens públics o privats i concedits per a la mateixa finalitat prevista en la present convocatòria. Esta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.  
  
f) Justificar, davant de la Direcció General d'Integració, Inclusió Social i Cooperació, l'ajuda en els termes i terminis previstos en la present orde.  
g) Donar a conéixer de manera inequívoca que es tracta d'una acció subvencionada per la Generalitat a través de la Conselleria de Benestar Social. A este efecte hauran d'incorporar en tot el material imprés que es derive de les activitats objecte de la present orde el logotip de la Conselleria de Benestar Social, que estarà a disposició de les entitats beneficiàries en la pàgina web d'esta Conselleria.  
h) Procedir al reintegrament dels fons percebuts en els supòsits que preveuen l'article 37 de la Llei 38/2003, de 17 de novembre, General de Subvencions i la base dotzena de la present orde.  
  
Quarta. Programes subvencionables  
1. Els projectes que podran acollir-se a la present convocatòria seran els que tinguen com a finalitat la realització d'activitats de sensibilització, formació i intervenció social, en matèria de voluntariat social que s'indiquen a continuació:  
A.1. Àrea de sensibilització  
Les activitats previstes en esta àrea tindran com a objectiu general aprofundir en el coneixement del voluntariat i informar i conscienciar tota la societat sobre els valors, el caràcter altruista i solidari, les oportunitats i la necessitat d'una participació activa de la societat, a través de l'acció voluntària, que incloguen actuacions amb algun dels objectius específics següents:  
a) Informar la ciutadania sobre el voluntariat, les organitzacions que el desenrotllen, els sectors d'actuació i les vies de participació en l'acció solidària.  
b) Potenciar el reconeixement social de la figura del voluntari com a mitjà de sensibilitzar i incentivar a la societat sobre els valors del voluntariat, per mitjà de campanyes i accions adaptades a les inquietuds, les motivacions i les necessitats de les persones destinatàries.  
A.2. Àrea de formació  
Les activitats previstes en esta àrea tindran com a objectiu general incrementar la formació de les persones que treballen amb el voluntariat i del mateix voluntariat, que incloguen actuacions amb algun dels objectius específics següents:  
a) Impulsar la formació genèrica del voluntariat, que se centrarà en els valors que vertebren l'acció voluntària i els seus objectius, els drets i obligacions del voluntariat, així com en els aspectes motivacionals, actituds, aptituds, competències personals i competències tècniques de les persones voluntàries.  
b) Impulsar la formació especialitzada en els programes a desenrotllar, que així ho requerisquen, dins de l'àrea d'intervenció social (A.3.), i la persona voluntària rebrà una formació adequada a les característiques de cada una de les activitats que hi haja d'executar, així com la capacitació de les persones responsables de l'entitat que gestiona el mateix.  
A.3. Àrea d'intervenció social  
Les activitats previstes en esta àrea tindran com a objectiu general la realització d'activitats d'intervenció social dutes a terme per persones voluntàries adscrites a l'entitat responsable de l'execució del programa i dirigida als distints col·lectius de persones en situació o risc d'exclusió social, que incloguen actuacions amb algun dels programes següents:  
  
a) Programes de solidaritat familiar: famílies que practiquen la solidaritat acollint a sa casa persones amb dificultats, com xiquets els pares dels quals estan hospitalitzats; ancians la presència dels quals en la família és motiu d'estrés, mentres les dites dificultats no desapareguen.  
b) Programes, en l'àmbit de les persones majors, per a la incorporació de persones majors al voluntariat, com a instrument d'envelliment actiu.  
c) Programes d'atenció sociosanitària dirigits a les persones en situació o en risc d'exclusió social, persones recluses, exrecluses i sotmeses a mesures alternatives.  
d) Programes de prevenció en entorns vulnerables al consum de drogues i addiccions, que necessiten intervencions específiques dirigides a la promoció d'estils de vida saludable.  
e) Programes que innoven en la realització d'activitats d'intervenció social dutes a terme per persones voluntàries en l'àmbit de l'exclusió social.  
2. Els projectes objecte de finançament hauran de ser executats a la Comunitat Valenciana durant l'exercici 2014.  
  
Quinta. Termini, formalització i lloc de presentació de sol·licituds  
1. El termini per a la presentació de les sol·licituds serà d'un mes comptat des de la publicació de la present orde en el Diari Oficial de la Comunitat Valenciana. L'incompliment d'este termini determinarà la inadmissió de la sol·licitud, per extemporània.  
2. Les sol·licituds es formalitzaran segons el model que s'acompanya, com a annex II, a la present orde i aniran dirigides a la Direcció General d'Integració, Inclusió Social i Cooperació de la Conselleria de Benestar Social. Estos models de sol·licitud estan a disposició dels interessats en el Portal de la Generalitat (?www.gva.es?), accedint als apartats «Guia Prop»-«Tràmits i Servicis».  
Les sol·licituds, junt amb els annexos i la documentació, hauran d'estar degudament formalitzades i subscrites per qui exercisca la representació legal de l'entitat i podran presentar-se en el Registre General de la Conselleria de Benestar Social, siti al carrer de Castán Tobeñas, 77, torre 4, València (CP 46277) sense perjuí de poder presentar-se per qualsevol dels mitjans que establix l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. (BOE 285, 27.11.1992).  
  
En cas d'enviament per correu certificat, la presentació de la documentació en la corresponent oficina de correus ha d'efectuar-se en sobre obert a fi que l'exemplar destinat a la Conselleria de Benestar Social siga segellat i datat abans de ser certificat, de conformitat amb l'article 31 del Reial Decret 1829/1999, de 3 de desembre, pel qual s'aprova el Reglament que regula la prestació dels servicis postals (BOE 313, 31.12.1999).  
3. La sol·licitud també podrà presentar-se per via telemàtica en el Portal de la Generalitat (?www.gva.es?), accedint als apartats «Administració Online» - «Guia Prop» o a través de la pàgina web de la Conselleria de Benestar Social (?www.cbs.gva.es?).  
4. Cada entitat haurà de presentar una única sol·licitud, d'acord amb el model que s'adjunta com a annex II a la present orde. Podrà presentar un màxim de dos projectes, cada un adscribible a un diferent, dels programes A.1, A.2 o A.3 que s'indiquen en la base quarta; no es podran presentar dos projectes dins del mateix programa.  
5. Per a cada projecte s'omplirà la corresponent fitxa tècnica, segons el model que s'adjunta com a annex III a la present orde. Este annex es presentarà en format paper i en suport informàtic (CD o memòria USB) en format PDF.  
6. La sol·licitud de subvenció suposa l'acceptació de les bases que regixen la present convocatòria.  
  
Sexta. Documentació  
1. Tota sol·licitud haurà d'anar acompanyada de la documentació següent:  
a) Una fitxa tècnica, segons el model que s'acompanya com a annex III, per a cada projecte presentat, que recollirà de forma detallada la programació.  
Aquelles dades o extrems que no hagen sigut aportats en la corresponent fitxa tècnica del projecte no podran ser tinguts en compte als efectes de la seua valoració.  
b) Fotocòpia compulsada de la targeta de persones jurídiques i entitats en general, en què conste el CIF de l'entitat sol·licitant.  
c) Fotocòpia compulsada de la documentació acreditativa de la capacitat del signatari de la sol·licitud per a representar a l'entitat (escriptura d'apoderament o certificació de l'acord de l'òrgan de govern de l'entitat que faculte el representant legal per a subscriure la sol·licitud).  
d) Fotocòpia compulsada dels estatuts vigents de l'entitat.  
e) Fotocòpia compulsada del document acreditatiu de la inscripció de l'entitat en la Secció Quarta del Registre Autonòmic d'Associacions de la Comunitat Valenciana creat pel Decret 181/2002, de 5 de novembre, del Govern Valencià.  
f) Model de domiciliació bancària, segons el model que figura en el Portal de la Generalitat (?www.gva.es?), accedint a l'apartat «Guia Prop», en el cas que s'inicie la seua relació amb l'administració de la Generalitat o quan es tracte d'un nou compte bancari.  
g) En el cas de presentar-se per a la realització, en xarxa, de programes d'intervenció social A.3, es presentarà un certificat del representant legal de cada entitat coparticipant en el projecte, en què comprometa la seua participació en el projecte i accepte la seua coordinació i gestió per part de l'entitat sol·licitant.  
Estaran exemptes de la presentació dels documents que recullen les lletres b, c, d i e anteriors, aquelles entitats que ja els hagueren aportat amb motiu de la presentació d'alguna sol·licitud d'ajudes a la Direcció General d'Integració, Inclusió Social i Cooperació, i no s'hagueren produït canvis en esta documentació. En este cas, en la sol·licitud hauran d'indicar la convocatòria en què es presentà la documentació i el número d'expedient (annex II apartado I).  
2. La sol·licitud d'esta convocatòria permet l'autorització de l'entitat sol·licitant perquè la Conselleria de Benestar Social:  
a) Obtinga directament dels òrgans administratius corresponents l'acreditació del compliment de les obligacions tributàries i amb la Seguretat Social que preveuen els articles 18 i 19 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, i en este cas el sol·licitant no haurà d'aportar les corresponents certificacions. La Direcció General d'Integració, Inclusió Social i Cooperació es reserva el dret de requerir al sol·licitant si la informació obtinguda presenta alguna incidència (annex II apartado C).  
La no autorització en l'imprés de sol·licitud de la present convocatòria o la denegació per part del sol·licitant de la dita autorització de forma expressa i escrita suposarà que l'interessat ha d'aportar, junt amb la sol·licitud, els corresponents certificats emesos per l'Agència Estatal d'Administració Tributària, la Conselleria d'Hisenda i Administració Pública i la Tresoreria de la Seguretat Social, expressius d'estar al corrent en el compliment de les obligacions tributàries i amb la Seguretat Social.  
b) Comprove les dades d'identitat del sol·licitant per mitjà del Sistema de Verificació de Dades d'Identitat, segons establix el Reial Decret 522/2006, de 28 d'abril. En cas de no prestar-hi l'autorització s'hauran d'aportar, junt amb la sol·licitud, els documents d'identitat exigits en la present convocatòria.  
3. En compliment de l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, si després de la recepció de la instància i la documentació adjunta s'observara que falten documents o dades essencials per a la resolució de l'expedient, la Direcció General d'Integració, Inclusió Social i Cooperació ho requerirà, per correu certificat i amb justificant de recepció, a l'entitat sol·licitant i li concedirà un termini de 10 dies perquè puga esmenar la falta o adjuntar els documents preceptius, amb indicació que, si no ho fera, se'ls tindrà per desistits de la seua sol·licitud. La declaració de l'esmentat desistiment es farà en la resolució de la convocatòria a què fa referència la base novena de la present orde.  
  
Sèptima. Ordenació i instrucció del procediment  
1. L'òrgan encarregat de l'ordenació i instrucció del procediment serà la Direcció General d'Integració, Inclusió Social i Cooperació que, en qualsevol moment del procediment podrà, d'ofici, acordar totes les actuacions necessàries per a la determinació, el coneixement i la comprovació de les dades en virtut dels quals s'ha de pronunciar la resolució.  
2. La comprovació de l'existència de dades no ajustades a la realitat podrà comportar, en funció de la seua transcendència, la denegació de la subvenció sol·licitada, sense perjuí de les restants responsabilitats que pogueren derivar-se de la dita circumstància.  
3. La concessió de la subvenció es farà per mitjà del procediment de concessió en règim de concurrència competitiva que recull l'article 22 de la Llei 38/2003, General de Subvencions.  
  
Octava. Valoració de les sol·licituds  
1. L'examen i valoració dels expedients presentats, així com la consegüent proposta de concessió i denegació de les ajudes, correspondran a una comissió composta per:  
a) President: el/la director/a general d'Integració, Inclusió Social i Cooperació o la persona que el/la substituïsca.  
b) Vocals:  
- El/La secretari/ària general administratiu/iva de la Conselleria de Benestar Social o la persona que el/la substituïsca.  
- El/La subdirector/a d'Integració, Inclusió Social i Cooperació o la persona que el/la substituïsca.  
- El/La cap del Servici d'Integració i Voluntariat Social de la Direcció General d'Integració, Inclusió Social i Cooperació.  
- Un/a tècnic/a designat/ada per la Direcció General d'Integració, Inclusió Social i Cooperació, que exercirà les funcions de secretari/ària.  
  
2. En allò no previst en el punt anterior, la comissió ajustarà el seu funcionament al que establix l'article 22 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sobre òrgans col·legiats.  
  
3. S'establix una puntuació mínima de 60 punts per a la concessió de subvencions als projectes presentats en cada una de les àrees previstes en la base quarta d'este annex.  
Així mateix, les quanties fixades en cada una de les esmentades àrees seran les que preveu el paràgraf 4 del present article.  
En el cas que, després de l'assignació dels imports realitzada per la comissió avaluadora, una vegada feta la valoració material o tècnica i formal prèvia, d'acord amb el que establix esta base, resultara crèdit sobrant en alguna de les tres àrees descrites, es procedirà a incrementar la quantia prevista per a la resta.  
4. S'establixen els següents imports màxims de subvenció per als projectes presentats en cada un de les àrees previstes:  
- A.1: 30.000 euros.  
- A.2: 30.000 euros.  
- A.3: 90.000 euros.  
5. Tota sol·licitud estarà subjecta a:  
A) Una valoració formal, prèvia, que supervisarà si es complixen els requisits formals que preveuen les bases segona, tercera i quarta, així com que s'acompanya la documentació que establix la base sexta de la present convocatòria, i es denegarà la subvenció a aquelles sol·licituds que no complisquen estos requisits.  
B) Una valoració material o tècnica dels projectes, efectuada per la comissió avaluadora respecte de les sol·licituds que hagen superat la valoració formal, tenint en compte els criteris objectius de valoració següents:  
B.1. Respecte a l'entitat sol·licitant: màxim, 20 punts  
B.1.1. Antiguitat en la Secció Quarta del Registre Autonòmic d'Associacions de la Comunitat Valenciana (màxim 6 punts). Es valorarà que l'entitat estiga registrada en la Secció Quarta del Registre Autonòmic d'Associacions de la Comunitat Valenciana creat pel Decret 181/2002, de 5 de novembre, del Govern Valencià.  
Si, com a conseqüència del procés de regularització del Registre, alguna entitat que haguera causat baixa s'incorporara novament al Registre en les mateixes condicions anteriors, l'antiguitat es computarà des de la data de l'alta originària, sempre que es complisca el requisit establit en la base segona apartat a).  
- Si l'entitat està inscrita cinc o més anys: 6 punts.  
- Si l'entitat està inscrita dos anys i menys de cinc: 4 punts.  
- Si l'entitat està inscrita menys de dos anys: 2 punts.  
B.1.2. Sistemes de control i qualitat (2 punts)  
- L'entitat disposa de certificats de control i qualitat basant-se en la norma ONG amb qualitat, MJD 5933:2000, EFQM o altres sistemes de qualitat propis de l'entitat que garantixen el control dels processos i programes: 2 punts.  
- L'entitat no disposa de cap dels certificats de control i qualitat a què es referix el punt anterior: 0 punts.  
Per a la seua acreditació i baremació s'exigiran certificats de control i qualitat basant-se en la norma ONG amb qualitat, TIX 8600:2000, EFQM o altres sistemes de qualitat propis de l'entitat que garantixen el control dels processos i programes, en què s'indique el seu abast territorial quan es tracte d'entitats d'àmbit estatal amb delegació a la Comunitat Valenciana; l'original o una còpia compulsada.  
B.1.3. Integració de l'entitat en una xarxa o plataforma de la Comunitad Valenciana (5 punts)  
- Si l'entitat està integrada en una xarxa o plataforma de la Comunitat Valenciana: 5 punts.  
- Si l'entitat no està integrada: 0 punts.  
Per a la seua acreditació i baremació s'exigirà un certificat del secretari/ària de la Plataforma del Voluntariat de la Comunitat Valenciana, o de la xarxa corresponent, en què es confirme que l'entitat sol·licitant hi està integrada; l'original o una còpia compulsada.  
B.1.4. Persones voluntàries amb què compta l'entitat (màxim, 7 punts)  
- L'entitat compta amb més de 50 persones voluntàries: 7 punts.  
- L'entitat compta entre 20 i 50 persones voluntàries: 5 punts.  
- L'entitat compta amb menys de 20 persones voluntàries: 2 punts.  
Per a la seua acreditació i baremació s'exigirà un certificat del secretari/ària de l'entitat en què conste el nombre de persones voluntàries inscrites en el registre d'altes i baixes; l'original o una còpia compulsada.  
B.2. Respecte al projecte o activitat a realitzar: màxim, 80 punts  
Es valoraran els aspectes tècnics del programa, és a dir, la correcta adequació i coherència entre fonamentació, objectius, activitats, cronograma, resultats esperats, indicadors d'avaluació, fonts de verificació, recursos tècnics i econòmics, etc. La puntuació s'atorgarà de la manera següent:  
B.2.1. Àmbit territorial d'execució i desenrotllament del projecte (màxim, 10 punts). Es tindrà en compte l'àmbit d'execució del projecte de la manera següent:  
- Desenrotllar l'activitat en les tres províncies de la Comunitat Valenciana: 10 punts.  
- Desenrotllar l'activitat en dos províncies de la Comunitat Valenciana: 6 punts.  
- Desenrotllar l'activitat en una localitat de la Comunitat Valenciana: 2 punts.  
Per a la seua acreditació i baremació s'exigirà la localització detallada (barris, zones, municipis, ciutats, de la Comunitat Valenciana) on es durà a terme el projecte.  
B.2.2. Participació d'una o més entitats privades sense ànim de lucre en l'elaboració i execució del programa (6 punts). Es tracta de projectes que desenrotllen el treball en xarxa, com a metodologia de treball en l'elaboració i execució conjunta d'un projecte entre diverses entitats, com a mínim tres, a fi de potenciar la col·laboració entre elles amb un objectiu comú, afavorint la realització de projectes integrals.  
  
- Participen altres entitats privades sense ànim de lucre en l'elaboració i execució del programa: 6 punts.  
- No participen altres entitats privades sense ànim de lucre en l'elaboració i execució del programa: 0 punts.  
B.2.3. Aportació econòmica de l'entitat a través de fons propis per a l'execució del programa (màxim, 8 punts)  
- Hi ha aportació econòmica de l'entitat a través de fons propis igual o superior al 30 % del cost total del programa: 8 punts.  
- Hi ha aportació econòmica de l'entitat a través de fons propis igual o superior al 20 % i inferior al 30 % del cost total del programa: 6 punts.  
- Hi ha aportació econòmica de l'entitat a través de fons propis igual o superior al 10 % i inferior al 20 % del cost total del programa: 2 punts.  
- No hi ha aportació econòmica de l'entitat a través de fons propis o és inferior al 10 % del cost total del programa: 0 punts.  
Per a la seua acreditació i baremació s'exigirà un certificat del secretari/ària de l'entitat participant, o entitats participants, en què conste l'aportació econòmica per a l'execució del programa.  
B.2.4. Nombre de persones voluntàries participants en l'execució del projecte sol·licitat (màxim, 6 punts)  
- Participen en el desenrotllament de l'esmentat projecte més de 30 persones voluntàries: 6 punts.  
- Participen en el desenrotllament de l'esmentat projecte més de 20 persones voluntàries: 4 punts.  
- Participen en el desenrotllament de l'esmentat projecte més de 10 persones voluntàries: 2 punts.  
Per a la seua acreditació i baremació s'exigirà la pòlissa d'assegurança (accidents) i de responsabilitat civil del personal voluntari destinat a l'execució del projecte, subscrita per l'entitat i l'extracte bancari del pagament de l'últim rebut; l'original o una còpia compulsada.  
B.2.5. Nombre de persones beneficiàries del projecte: fins a 6 punts.  
  
- Si el nombre de persones beneficiàries de l'esmentat projecte són 100 o més: 6 punts.  
- Si el nombre de persones beneficiàries de l'esmentat projecte són entre 50 o 99, inclusivament: 4 punts.  
- Si el nombre de persones beneficiàries de l'esmentat projecte són menys de 50: 2 punts.  
B.2.6. Horari setmanal d'atenció del recurs (règim horari i dies de prestació): fins a 6 punts.  
- Si l'entitat realitza l'acció voluntària o l'activitat durant tots els dies de la setmana (de dilluns a diumenge, inclusivament): 6 punts.  
- Si l'entitat realitza l'acció voluntària o l'activitat els caps de setmana (dissabte i diumenge): 4 punts.  
- Si l'entitat realitza l'acció voluntària o l'activitat durant els dies de la setmana (de dilluns a divendres, inclusivament): 2 punts.  
B.2.7. Mecanismes de seguiment i avaluació del projecte: fins a 15 punts.  
Per a la seua baremació haurà d'enumerar els indicadors del projecte i indicar en quina fase d'execució seran aplicables.  
B.2.8. Qualitat i coherència del contingut tècnic del projecte, així com la innovació en la realització d'activitats d'intervenció social: fins a 15 punts.  
B.2.9. Especialització de l'entitat sol·licitant en l'execució del projecte: fins a 8 punts.  
S'entén per especialització de l'entitat, el camp d'actuació o activitat en què estiga inscrita, en la data de publicació de la present orde, en la Secció Quarta del Registre Autonòmic d'Associacions de la Comunitat Valenciana creat pel Decret 181/2002, de 5 de novembre, del Govern Valencià; s'atorgarà la puntuació màxima (8 punts) a les inscrites com a entitats de voluntariat social, voluntariat assistencial, servicis socials o d'assistència social.  
6. Els projectes valorats segons els anteriors criteris hauran d'aconseguir la puntuació mínima establida en l'apartat 3 d'esta mateixa base. En cas contrari es procedirà a la denegació de la subvenció sol·licitada.  
  
7. Les dotacions pressupostàries de la convocatòria per a cada àrea es distribuiran proporcionalment entre les entitats sol·licitants que hagen superat la valoració formal i tècnica, de forma separada per a cada una d'elles.  
8. En cap cas, la subvenció concedida per projecte podrà ser superior a l'import sol·licitat per l'entitat en el model d'instància, ni a l'import màxim de subvenció fixat en cada una de les àrees.  
  
Novena. Resolució de la convocatòria  
1. Una vegada que la comissió avaluadora faça la proposta sobre l'adjudicació de quantitats i la denegació de la subvenció a les entitats que no complisquen els requisits previstos en la present orde, la consellera de Benestar Social resoldrà la present convocatòria.  
En tot cas, la denegació de la subvenció ha de ser motivada i les raons es faran constar en la indicada resolució.  
De conformitat amb el que disposa la Resolució de 27 de febrer de 2009, del conseller de Benestar Social i vicepresident tercer del Consell, sobre delegació de l'exercici de competències en determinats òrgans de la Conselleria (DOCV 5967, 04.03.2009), la resolució de les sol·licituds d'ajudes a l'empara del que preveu la present orde, està delegada en la persona titular de la Direcció General d'Integració, Inclusió Social i Cooperació.  
2. La resolució a què fa referència la present base ha de ser dictada i publicada en el termini màxim de sis mesos a comptar des de la data de finalització del termini de presentació de sol·licituds de la present convocatòria. En el cas que, transcorregut el dit termini, no se n'haja dictat cap resolució, les sol·licituds presentades es consideraran desestimades, de conformitat amb allò que disposa l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
L'esmentada resolució serà publicada en el Diari Oficial de la Comunitat Valenciana, d'acord amb el que establix l'article 18 de la Llei General de Subvencions.  
3. En els casos de nul·litat, anul·labilitat i rectificació dels actes administratius que van servir de base a la concessió d'estes ajudes caldrà ajustar-se al que disposa el capítol I, del títol VII, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Deu. Règim de pagament de la subvenció  
1. El pagament de les ajudes i subvencions previstes en esta orde se subjectarà al que disposa l'article 34 de la Llei 6/2013, de 26 de desembre, de Pressupostos de la Generalitat per a l'exercici 2014, i s'establirà el règim següent:  
a) S'anticiparà un 60 % de l'import de la subvenció, després de la concessió.  
b) La resta es lliurarà després de la justificació per part del beneficiari del compliment de la totalitat de l'objecte de la subvenció atorgada.  
2. L'entitat beneficiària estarà exempta de la constitució de garanties per pagaments anticipats, en virtut del que disposa el paràgraf segon de l'apartat 3.A, apartat b de l'article 47 bis del Text Refós de la Llei d'Hisenda Pública de la Generalitat Valenciana, al no superar l'import de la subvenció dels programes objecte de finançament, els imports que en dita normativa exigirien la dita constitució.  
  
  
Onze. justificació de la subvenció  
1. La justificació de la subvenció concedida per part de les entitats beneficiàries es farà mitjançant la presentació, davant de la Direcció General d'Integració, Inclusió Social i Cooperació, de documentació de caràcter econòmic justificativa de l'import concedit i d'una memòria tècnica relativa a l'actuació subvencionada. Tal com establix l'article 31.2 de la Llei 38/2003, de 17 de novembre, General de Subvencions, es considerarà gasto realitzat el que ha sigut efectivament pagat amb anterioritat a la finalització del període de justificació determinat en esta orde.  
2. La documentació de caràcter econòmic a presentar haurà de justificar els gastos corrents ocasionats en l'aplicació del programa subvencionat i contindrà:  
a) Una relació detallada dels gastos ocasionats pel projecte objecte de subvenció, amb identificació del creditor i del concepte de gasto, l'import, la data d'emissió, la relació amb el projecte subvencionat i el percentatge de finançament que s'imputa a la Generalitat, segons el model que figura en l'enllaç ?Servici d'Integració i Voluntariat Social- de la pàgina web de la Conselleria.  
b) Les factures o documents de valor probatori equivalent acreditatius dels gastos incorporats en la relació anterior, per mitjà de la presentació d'originals o còpies compulsades. Les còpies hauran de reunir els requisits que recull el Reial Decret 1619/2012, de 30 de novembre, pel qual s'aprova el Reglament pel qual es regulen les obligacions de facturació (BOE 289, 01.09.2012).  
Prèviament al seu fotocopiat els originals s'hauran de marcar amb un segell o diligència, indicant el número d'expedient, el percentatge de finançament que s'imputa a la Generalitat i les dades de l'entitat.  
3. La memòria tècnica o descriptiva de l'execució dels programes subvencionats haurà de permetre conéixer el nombre de beneficiaris del programa, les actuacions realitzades, el grau de compliment dels objectius proposats, els materials i la metodologia empleada, i totes les altres dades que es considere de rellevància. La dita memòria es farà d'acord amb el model que figura en l'enllaç «Servici d'Integració i Voluntariat Social» de la pàgina web de la Conselleria, i s'haurà de trametre també en suport informàtic.  
4. El termini màxim per a la justificació del lliurament de la bestreta de la subvenció i la presentació de la memòria tècnica finalitzarà el 29 d'octubre de 2014, i el de la resta, el 7 de gener de 2015.  
En el cas que la justificació fóra insuficient, s'exigirà el reintegrament dels imports indegudament percebuts. En el cas que no es presente la justificació en els terminis indicats, l'entitat beneficiària perdrà el dret a la subvenció i procedirà el reintegrament de la totalitat de la quantitat percebuda, tot això d'acord amb el que establix la base dotzena de la present orde.  
5. Els gastos a justificar s'hauran de correspondre amb els continguts dels projectes objecte de subvenció, i no seran admissibles els gastos d'actuacions que no estiguen específicament previstos en la descripció dels projectes. D'acord amb el que preveu l'article 31.2 de la Llei 38/2003, de 17 de novembre, General de Subvencions, es considerarà gasto realitzat, amb caràcter general, el que ha sigut efectivament pagat amb anterioritat a la finalització del període de justificació.  
6. Es podrà imputar fins a un màxim del 50 % del gasto de personal para cada un dels programes subvencionats.  
7. En aquells gastos subjectes a la normativa reguladora de l'impost sobre la renda de les persones físiques, s'haurà d'aportar la documentació justificativa de la retenció i l'ingrés, en l'Agència Estatal d'Administració Tributària, de les quantitats corresponents per rendiments del treball, rendiments d'activitats econòmiques o per rendiments procedents de l'arrendament o subarrendament d'immobles urbans.  
  
Així mateix, en la justificació de les retribucions de personal laboral contractat, junt amb els corresponents fulls de salaris, s'hauran d'adjuntar els preceptius documents de cotització a la Seguretat Social, així com l'ingrés de les cotitzacions en la Tresoreria General de la Seguretat Social.  
  
Dotze. Minoracions i reintegrament de l'ajuda concedida  
1. Seran causes de reintegrament les que establix l'article 37 de la Llei 38/2003, de 17 de novembre, General de Subvencions.  
Tota alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.  
  
2. En cap cas, l'import de la subvenció podrà ser de tal quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat a desenrotllar pel beneficiari.  
En este supòsit, procedirà el reintegrament de l'excés obtingut sobre el cost de l'activitat subvencionada, així com l'exigència de l'interés de demora corresponent.  
3. El procediment de reintegrament de les quantitats indegudament percebudes l'iniciarà la Direcció General d'Integració, Inclusió Social i Cooperació, la qual notificarà a l'interessat l'import de la subvenció que ha de ser reintegrat a la Generalitat, l'obligació que ha resultat incomplida i la motivació que justifica el reintegrament. Este procediment haurà de garantir la preceptiva audiència a l'interessat, abans de l'elaboració de la resolució definitiva. Està serà notificada igualment a l'interessat i tindrà naturalesa de liquidació definitiva, a este efecte, del còmput del cobrament del deute en període voluntari de recaptació.